CELEX: 62016TA0483
Language: sl
Date: 2020-05-28 00:00:00
Title: Zadeva T-483/16 RENV: Sodba Splošnega sodišča z dne 28. maja 2020 – Cerafogli/ECB („Javni uslužbenci – Osebje ECB – Pritožba zaradi diskriminacije in psihičnega nasilja – Notranja upravna preiskava – Zavrnitev pritožbe – Pravica do učinkovitega pravnega sredstva – Pravica do izjave – Zahteva za dostop do zapisnikov zaslišanj prič – Uničenje spisa o preiskavi – Dokazna vrednost dokazov, predloženih Splošnemu sodišču – Pomanjkljiv preizkus – Psihično nasilje – Napačna uporaba prava – Dolžnost pomoči – Odgovornost – Vzročna zveza – Nepremoženjska škoda“)

13.7.2020   
            
            
               SL
            
            
               Uradni list Evropske unije
            
            
               C 230/22
            
         
      Sodba Splošnega sodišča z dne 28. maja 2020 – Cerafogli/ECB
      (Zadeva T-483/16 RENV) (1)
      
      („Javni uslužbenci - Osebje ECB - Pritožba zaradi diskriminacije in psihičnega nasilja - Notranja upravna preiskava - Zavrnitev pritožbe - Pravica do učinkovitega pravnega sredstva - Pravica do izjave - Zahteva za dostop do zapisnikov zaslišanj prič - Uničenje spisa o preiskavi - Dokazna vrednost dokazov, predloženih Splošnemu sodišču - Pomanjkljiv preizkus - Psihično nasilje - Napačna uporaba prava - Dolžnost pomoči - Odgovornost - Vzročna zveza - Nepremoženjska škoda“)
      (2020/C 230/27)
      Jezik postopka: angleščina
      
         Stranki
      
      
         Tožeča stranka: Maria Concetta Cerafogli (Rim, Italija) (zastopnik: L. Levi, odvetnik)
      
         Tožena stranka: Evropska centralna banka (zastopniki: F. Feyerbacher in B. Ehlers, agenta, skupaj z B. Wägenbaurom, odvetnikom)
      
         Predmet
      
      Predlog na podlagi člena 270 PDEU in člena 50a Statuta Sodišča Evropske unije za, prvič, razglasitev ničnosti sklepa ECB z dne 24. novembra 2009 o zaključku notranje upravne preiskave, ki se je začela na podlagi pritožbe tožeče stranke zaradi diskriminacije in napada na njeno dostojanstvo, ki pomenita psihično nasilje in kršitev politike dostojanstva na delovnem mestu, ki velja v ECB, in – če je potrebno – sklepa ECB z dne 24. marca 2010 o zavrnitvi njene posebne pritožbe, ter, drugič, za naložitev ECB, naj plača odškodnino.
      
         Izrek
      
      
                  1.
               
               
                  Sklep Evropske centralne banke (ECB) z dne 24. novembra 2009 o zaključku notranje upravne preiskave, ki se je začela na podlagi pritožbe Marie Concetta Cerafogli in sklepa ECB z dne 24. marca 2010 o zavrnitvi posebne pritožbe M. C. Cerafogli se razglasita za nična.
               
            
                  2.
               
               
                  ECB se naloži, naj M. C. Cerafogli kot odškodnino plača znesek 20 000 EUR.
               
            
                  3.
               
               
                  Tožba se v preostalem zavrne.
               
            
                  4.
               
               
                  ECB poleg svojih nosi dve tretjini stroškov M. C. Cerafogli, povezanih s prvotnim postopkom pred Sodiščem za uslužbence Evropske unije v zvezi s tožbo v zadevi F-43/10, s pritožbenim postopkom v zadevi T - 114/13 P in s tem postopkom ponovnega razsojanja v zadevi T-483/16 RENV.
               
            
                  5.
               
               
                  M. C. Cerafogli nosi tretjino svojih stroškov, povezanih s prvotnim postopkom pred Sodiščem za uslužbence v zvezi s tožbo v zadevi F-43/10, s pritožbenim postopkom v zadevi T - 114/13 P in s tem postopkom ponovnega razsojanja v zadevi T-483/16 RENV.
               
            
         (1)  UL C 209, 31.7.2010 (zadeva sprva vpisana pri Sodišču za uslužbence Evropske unije pod številko F-43/10 in 1.9.2016 prenesena na Splošno sodišče Evropske unije pod številko F-43/10 RENV).